# name
Les rutes de l'exili del MUME: una dècada connectant espais de memòria a la Catalunya transfronterera

# metadata.dc.description.abstract[].value
Els espais de memòria del territori català transfronterer es reparteixen a nord i sud dels Pirineus i estan lligats a la història i la memòria de l'exili republicà, així com a d'altres episodis històrics relacionats com els fugits de la Segona Guerra Mundial, les fortificacions militars de frontera, o la mateixa Guerra Civil espanyola en directa relació amb el territori. Des de la seva apertura al públic al febrer de l'any 2008, el Museu Memorial de l'Exili - MUME de La Jonquera s'ha convertit en l'equipament cultural catalitzador de gairebé totes les iniciatives per a la recuperació i divulgació de la memòria de l'exili republicà. La presentació d'una solvent exposició permanent, una dinàmica programació d'exposicions temporals, la participació activa en activitats relacionades amb la recerca, així com un servei educatiu amb accions cada cop més consolidades, han fet arrelar al MUME dins el teixit social i cultural del país. D'entre totes les activitats dutes a terme de manera regular, les rutes de l'exili, nucli de l'oferta del museu a través del seu servei educatiu, són l'autèntic eix comunicador del MUME amb el territori. Aquest article abordarà, de manera sintètica, l'anàlisi de les diferents rutes existents en el territori català transfronterer al voltant de la temàtica de l'exili. Des dels seus orígens com a proposta pedagògica a nivell universitari fins l'actual oferta consolidada del servei educatiu del MUME, es mostraran aquells espais establerts com a nodes, així com també seran mencionades les diferents narratives sorgides de l'execució de les diverses rutes existents. El cas particular aquí analitzat referma la capacitat de les rutes per exercir com una eina molt valuosa per tal d'encetar diferents dinàmiques de valorització del patrimoni.

# metadata.dc.source[].value
Articles publicats en revistes (Didàctiques Aplicades)

# metadata.dc.title[].value
Les rutes de l'exili del MUME: una dècada connectant espais de memòria a la Catalunya transfronterera